जर्जिया नि ख्रिस्तिना अजटार्क मुंनि आयजो आ खौरां नि बिमुं दखल खालामनो हादों।  24 बोसोर बैसो आव नो सा 21 गथ नि बिमा जानो हादों।  बे गथ फोरा सारोगेसि नि गेजेरजों जोनोम जायो।  आयजो नि फिसाय आ दानफ्रोमबो गोबां बिबां नि रां बाहायो।
 ख्रिस्तिना या गावनि सा 21 गथ खौ सामलायनो थाखाय सा 16 आया एबा जोथोन लाग्रा लाखिदों।  सानैबो बुंदों आर्जिनाय रां निफ्राय बिसोर जा सुख मोनबाय बेयो बिसोरजों अरायसम थागोन।
 देइलि मेइल नि बादिब्ला ख्रिस्तिना या जर्जिया नि कौटिपति सुबुं गैलिप नि बिसि।  बिसि फिसाय आ थांनाय बोसोर नि मार्च दान निफ्राय बे बोसोर नि जुलाई दान नि गेजेराव सारोगेसि नि गेजेरजों बिमा बिफा जानो थाखाय 1,42000 पाउन्द एबा भारत नि रां आव 1 कौटि 46 लाख 78 रोजा रां खरसा खालामदोंमोन।
 रासिया निफ्राय फैनाय ख्रिस्तिना या गथ फोरखौ जोथोन लानो थाखाय सा 16 आया लाखिदों, बिसोर 24 घन्टा खामानि मावो।  बिसोरनि मुङाव बोसोराव 96 रोजा दलार एबा भारत नि रां आव 72 लाख रां सो खरसा जायो।
 ख्रिस्तिना नि फिसाय नि गिबि बिसि नि सानै गथ दं।  बेखायनो बे नखराव गासै सा 23 गथ फोरा थायो। 